CELEX: 32020D0441
Language: lv
Date: 2020-03-24 00:00:00
Title: Eiropas Centrālās bankas Lēmums (ES) 2020/441 (2020. gada 24. marts), ar ko groza Eiropas Centrālās bankas Lēmumu (ES) 2016/948 par uzņēmumu sektora aktīvu iegādes programmas īstenošanu (ECB/2020/18)

25.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 91/5
               
            
         EIROPAS CENTRĀLĀS BANKAS LĒMUMS (ES) 2020/441
         (2020. gada 24. marts),
         ar ko groza Eiropas Centrālās bankas Lēmumu (ES) 2016/948 par uzņēmumu sektora aktīvu iegādes programmas īstenošanu
         (ECB/2020/18)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.1. panta otro daļu saistībā ar 3.1. panta pirmo ievilkumu un 18.1. pantu,
         tā kā:
         
                     (1)
                  
                  
                     Saskaņā ar Eiropas Centrālo banku sistēmas un Eiropas Centrālās bankas Statūtu 18.1. pantu, lai sasniegtu Eiropas Centrālo banku sistēmas mērķus, Eiropas Centrālā banka (ECB) un dalībvalstu, kuru valūta ir euro, nacionālās centrālās bankas (tālāk tekstā – "NCB"), var darboties finanšu tirgos, tostarp tieši pērkot un pārdodot tirgojamus instrumentus.
                  
               
                     (2)
                  
                  
                     Ar Eiropas Centrālās bankas Lēmumu (ES) 2016/948 (ECB/2016/16) (1) tika izveidota uzņēmumu sektora aktīvu iegādes programma (USAIP). Kopā ar nodrošināto obligāciju iegādes trešā programmu, ar aktīviem nodrošinātu vērtspapīru iegādes programmu un otrreizējo tirgu valsts sektora aktīvu iegādes programmu USAIP ir daļa no paplašinātās ECB aktīvu iegādes programmas (AIP). AIP mērķis ir uzlabot monetārās politikas transmisiju, veicināt euro zonas tautsaimniecības kreditēšanu, mīkstināt mājsaimniecību un uzņēmumu aizņēmumu nosacījumus un atbalstīt ilgtspējīgu inflācijas tuvināšanos līmenim, kas vidējā termiņā zemāks par 2%, bet tuvu tam, atbilstoši ECB galvenajam mērķim, proti, uzturēt cenu stabilitāti.
                  
               
                     (3)
                  
                  
                     Ņemot vērā ārkārtējos ekonomiskos un finansiālos apstākļus, kas saistīti ar koronavīrusa izraisītās slimības COVID-19 izplatīšanos, ECB Padome 2020. gada 18. martā nolēma USAIP atbilstošo aktīvu loku paplašināt attiecībā uz nefinanšu īstermiņa obligācijām, nosakot, ka visas pietiekamas kredītkvalitātes īstermiņa obligācijas ir atbilstošas iegādei USAIP ietvaros.
                  
               
                     (4)
                  
                  
                     Lai bez kavēšanās reaģētu uz pašreizējo pandēmijas situāciju, šim lēmumam būtu jāstājas spēkā dienā pēc tā publicēšanas Eiropas Savienības Oficiālajā Vēstnesī.
                  
               
                     (5)
                  
                  
                     Tādēļ attiecīgi jāgroza Lēmums (ES) 2016/948 (ECB/2016/16),
                  
               IR PIEŅĒMUSI ŠO LĒMUMU.
         
            1. pants
            Grozījums
            Ar šādu punktu aizstāj Lēmuma (ES) 2016/948 (ECB/2016/16) 2. panta 2. punktu:
            
               
                  "2.   Ja tirgojama parāda instrumenta sākotnējais termiņš ir 365/366 dienas vai mazāk, minimālais atlikušais termiņš ir 28 dienas brīdī, kad to iegādājas attiecīgā Eurosistēmas centrālā banka.
                  Ja tirgojama parāda instrumenta sākotnējais termiņš ir 367 dienas vai vairāk, minimālais atlikušais termiņš ir 6 mēneši un maksimālais atlikušais termiņš ir 30 gadi un 364 dienas brīdī, kad to iegādājas attiecīgā Eurosistēmas centrālā banka.".
               
            
         
         
            2. pants
            Stāšanās spēkā
            Šis lēmums stājas spēkā dienā pēc tā publicēšanas Eiropas Savienības Oficiālajā Vēstnesī.
         
         
            Frankfurtē pie Mainas, 2020. gada 24. martā
            
               
                  ECB prezidente
               
               Christine LAGARDE
            
         
         
            (1)  Eiropas Centrālās bankas Lēmums (ES) 2016/948 (2016. gada 1. jūnijs) par uzņēmumu sektora aktīvu iegādes programmas īstenošanu (ECB/2016/16) (OV L 157, 15.6.2016., 28. lpp.).